ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ഖത്തർ അമീർ തമീം ബിൻ ഹമദ് അൽതാനിയുമായി സംഭാഷണം നടത്തി
പ്രധാനമന്ത്രി ശ്രീ നരേന്ദ്ര മോദി ഖത്തർ അമീർ തമീം ബിൻ ഹമദ് അൽ താനിയുമായി സംഭാഷണം നടത്തുകയും അദ്ദേഹത്തിന്റെ ദീപാവലി ആശംസകൾക്ക് നന്ദി അറിയിക്കുകയും ചെയ്തു. ഖത്തറിൽ നടക്കുന്ന ഫിഫ ലോകകപ്പ് വിജയത്തിന് ആശംസകളും ശ്രീ മോദി അറിയിച്ചു.
ട്വീറ്റിൽ പ്രധാനമന്ത്രി പറഞ്ഞു ;
"ഖത്തറിലെ അമീർ തമിം ബിൻ ഹമദുമായി സംഭാഷണം നടത്തിയതിൽ സന്തോഷമുണ്ട്. അദ്ദേഹത്തിന്റെ ദീപാവലി ആശംസകൾക്ക് നന്ദി പറഞ്ഞു, കൂടാതെ ഖത്തറിൽ നടക്കുന്ന ഫിഫ ലോകകപ്പ് വിജയകരമാകുന്നതിന് ആശംസകൾ അറിയിച്ചു. 2023-ൽ ഇന്ത്യ-ഖത്തർ നയതന്ത്രബന്ധത്തിന്റെ 50 വർഷം സംയുക്തമായി ആഘോഷിക്കാനും ഞങ്ങൾ ധാരണയിലായി."
--ND--
Was happy to speak with HH Amir @TamimBinHamad of Qatar. Thanked him for his gracious Diwali greetings, and conveyed best wishes for a successful @FIFAWorldCup in Qatar. We agreed to jointly celebrate 50 yrs of India-Qatar diplomatic relations in 2023.
— Narendra Modi  October 29, 2022
(
ആഭ്യന്തരകാര്യ മന്ത്രാലയം
കേന്ദ്ര ആഭ്യന്തരമന്ത്രി ശ്രീ അമിത് ഷാ യുഎൻസിടിഎഡിയുടെ 2020 ലെ യുഎൻ ഇൻവെസ്റ്റ്മെന്റ് പ്രമോഷൻ അവാർഡ് നേടിയതിന് ഇൻവെസ്റ്റ് ഇന്ത്യയെ അഭിവാദ്യം ചെയ്തു
2020 ലെ യുഎൻ ഇൻവെസ്റ്റ്മെന്റ് പ്രമോഷൻ അവാർഡ് നേടിയതിന് ഇൻവെസ്റ്റ് ഇന്ത്യയെ പ്രശംസിക്കുന്നതായി കേന്ദ്ര ആഭ്യന്തരമന്ത്രി ശ്രീ അമിത് ഷാ ട്വിറ്ററിൽ പറഞ്ഞു.
യുഎൻ ഇൻവെസ്റ്റ്മെന്റ് പ്രമോഷൻ അവാർ അവാർഡ് നിക്ഷേപ പ്രോൽസാഹന ഏജൻസികൾക്കുള്ള ഏറ്റവും ആകർഷണീയമായ അവാർഡാണ്. 2020 ഡിസംബർ 7 ന് ജനീവയിലെ യുഎൻസിടിഎഡി ആസ്ഥാനത്ത് അവാർഡ് ദാന ചടങ്ങ് നടന്നു.
പ്രധാനമന്ത്രിയുടെ ഓഫീസ്
ബോധവൽക്കരണത്തിലൂടെയും ബഹുജന പങ്കാളിത്തത്തിലൂടെയും പോഷകാഹാരക്കുറവ് എന്ന വിപത്തിനെ നേരിടാൻ ഒഡീഷയിലെ ബലംഗീർ എംപിയുടെ ട്വീറ്റ് ത്രെഡ് പ്രധാനമന്ത്രി പങ്കുവെച്ചു
ബോധവൽക്കരണത്തിലൂടെയും ബഹുജനപങ്കാളിത്തത്തിലൂടെയും പോഷകാഹാരക്കുറവ് എന്ന വിപത്തിനെ നേരിടാൻ ഒഡീഷയിലെ ബാലൻഗീർ എംപി ശ്രീമതി സംഗീതാ കുമാരി സിംഗ് ദിയോയുടെ ട്വീറ്റ് ത്രെഡുകളോട് പ്രധാനമന്ത്രി ശ്രീ നരേന്ദ്ര മോദി പ്രതികരിച്ചു.
ഒഡീഷയിലെ എംപി ബലംഗീർ ഒരു ട്വീറ്റ് ത്രെഡിൽ, കേന്ദ്ര വനിതാ-ശിശു വികസന മന്ത്രാലയത്തിന്റെ കീഴിലുള്ള പോഷൻ അഭിയാൻ എന്ന ഗവൺമെന്റിന്റെ സംരംഭത്തിന്റെ സ്വാധീനത്തെക്കുറിച്ച് സംസാരിച്ചു. കുട്ടികൾ ആരോഗ്യത്തോടെ ജനിക്കുന്നുണ്ടെന്നും മികച്ച പോഷകാഹാരം അവർക്കു ലഭിക്കുന്നുവെന്നും പോഷൻ അഭിയാൻ ഇപ്പോൾ ഉറപ്പാക്കുന്നുണ്ടെന്നും അവർ അറിയിച്ചു. ശുചിത്വ ഭാരതത്തെ കുറിച്ച് പ്രധാനമന്ത്രി ജനങ്ങളോടുള്ള ആഹ്വാനത്തെക്കുറിച്ചും അവർ സംസാരിച്ചു, തൽക്ഷണം ആളുകൾക്ക് അദ്ദേഹത്തിന്റെ വാക്കുകളുമായി ശക്തമായ ബന്ധം സ്ഥാപിക്കാൻ കഴിയും. ഗവണ്മെന്റിന്റെ കാര്യക്ഷമമായ നടത്തിപ്പും പൗരന്മാരുടെ സജീവ പങ്കാളിത്തവും കാരണം വിജയകരമാകുന്ന പോഷൻ അഭിയാന്റെ കഥയും സമാനമാണ്.
പ്രധാനമന്ത്രി ട്വീറ്റ് ചെയ്തു;
"അവബോധത്തിലൂടെയും ബഹുജന പങ്കാളിത്തത്തിലൂടെയും പോഷകാഹാരക്കുറവിന്റെ വിപത്തിനെ നേരിടുന്നതിനുള്ള രസകരമായ ഒരു ത്രെഡ്."
An interesting thread on tackling the menace of malnutrition through awareness and mass participation. https://t.co/h4pps4ACHh
— Narendra Modi  April 10, 2023
ସଚେତନତା ଏବଂ ଜନ ଭାଗିଦାରୀ ଜରିଆରେ ଅପପୁଷ୍ଟି ସମସ୍ୟାର ନିୟନ୍ତ୍ରଣ ଏକ ଆକର୍ଷଣୀୟ ସୂତ୍ର । https://t.co/h4pps4ACHh
— Narendra Modi  April 10, 2023
പ്രധാനമന്ത്രിയുടെ ഓഫീസ്
പണ്ഡിറ്റ് ഭീംസന്ജോഷിയ്ക്ക് അദ്ദേഹത്തിന്റെ ജന്മവാര്ഷിക ദിനത്തില് പ്രധാനമന്ത്രിയുടെ പ്രണാമം
പ്രധാനമന്ത്രി ശ്രീ. നരേന്ദ്ര മോദി ഇന്ന് പണ്ഡിറ്റ് ഭീംസന്ജോഷിയ്ക്ക് അദ്ദേഹത്തിന്റെ ജന്മവാര്ഷിക ദിനത്തില് പ്രണാമമര്പ്പിച്ചു.
പണ്ഡിറ്റ് ഭീംസന്ജോഷിയ്ക്ക് അദ്ദേഹത്തിന്റെ ജന്മവാര്ഷിക ദിനത്തില് ഞാന് പ്രണാമാമര്പ്പിക്കുന്നു. 'സംഗീതം, സംസ്ക്കാരം എന്നീ രംഗങ്ങളില് അദ്ദേഹത്തിന്റെ മഹത്തായ സംഭാവനകളെ നാം അനുസ്മരിക്കുന്നു. അദ്ദേഹത്തിന്റെ ആലാപനം ആഗോള ബഹുജനസമ്മതി നേടിയതാണ്. അദ്ദേഹത്തിന്റെ ജന്മവാര്ഷിക ആഘോഷത്തോടെ തുടങ്ങുന്നതിനാല് ഈ വര്ഷം പ്രത്യേകതയുള്ളതാണ്'. പ്രധാനമന്ത്രി ട്വിറ്ററില് കുറിച്ചു.
പ്രധാനമന്ത്രിയുടെ ഓഫീസ്
രാജാ പർബയിൽ പ്രധാനമന്ത്രി ഒഡീഷയിലെ ജനങ്ങളെ അഭിവാദ്യം ചെയ്തു
ഒഡീഷയിലുടനീളം നടക്കുന്ന രാജപർബ ആഘോഷങ്ങളിൽ പ്രധാനമന്ത്രി ശ്രീ നരേന്ദ്ര മോദി സംസ്ഥാനത്തെ ജനങ്ങൾക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
“ഒഡീഷയിലുടനീളം നടക്കുന്ന രാജപർബ ആഘോഷങ്ങൾക്ക് ആശംസകൾ. ഈ ശുഭകാലം നല്ല ആരോഗ്യവും സമൃദ്ധിയും കൊണ്ട് വരട്ടെ. ചുറ്റും സന്തോഷം ഉണ്ടാകട്ടെ."
പ്രധാനമന്ത്രിയുടെ ഓഫീസ്
ജൈനാചാര്യന് ശ്രീ. വിജയ് വല്ലഭ സുരീശ്വര് ജി മഹാരാജിന്റെ 151ാം ജന്മ വാര്ഷികം പ്രമാണിച്ച് നവംബര് 16ന് പ്രധാനമന്ത്രി 'സമാധാന പ്രതിമ' ഉദ്ഘാടനം ചെയ്യും
ജൈനാചാര്യന് ശ്രീ. വിജയ് വല്ലഭ സുരീശ്വര് ജി മഹാരാജിന്റെ 151ാം ജന്മ വാര്ഷികം പ്രമാണിച്ച് നവംബര് 16ന് 12.30ന് വിഡിയോ കോണ്ഫറന്സിങ് വഴി പ്രധാനമന്ത്രി ശ്രീ. നരേന്ദ്ര മോദി 'സമാധാന പ്രതിമ' ഉദ്ഘാടനം ചെയ്യും.
നിസ്വാര്ഥമായും സമര്പ്പണ ഭാവത്തോടുകൂടിയും മഹാവീര ഭഗവാന്റെ സന്ദേശങ്ങള് പ്രചരിപ്പിക്കുന്നതിനായി പ്രവര്ത്തിക്കുകയും ലളിത ജീവിതം നയിക്കുകയും ചെയ്ത ജയിന് സന്യാസിയാണ് ശ്രീ വിജയ് വല്ലഭ് സുരീശ്വര് ജി മഹാരാജ് . ജനങ്ങളുടെ ക്ഷേമത്തിനും വിദ്യാഭ്യാസം വ്യാപിപ്പിക്കുന്നതിനും സാമൂഹിക തിന്മകളെ നിര്മാര്ജനം ചെയ്യുന്നതിനും അക്ഷീണം പ്രയത്നിച്ച അദ്ദേഹം, പ്രചോദനാത്മകമായ രചനകള്  നിര്വഹിച്ചു. സ്വാതന്ത്ര്യ സമരത്തിനും സ്വദേശി പ്രസ്ഥാനത്തിനും സജീവ പിന്തുണയേകി. അദ്ദേഹത്തില്നിന്നു പ്രചോദനം ഉള്ക്കൊണ്ട് കോളജുകളും സ്കൂളുകളും പഠന കേന്ദ്രങ്ങളുമായി 50 ഉന്നത വിദ്യാഭ്യാസ സ്ഥാപനങ്ങള് പല സംസ്ഥാനങ്ങളിലായി പ്രവര്ത്തിക്കുന്നു. അദ്ദേഹത്തിന്റെ ഓര്മയ്ക്കായി അനാച്ഛാദനം ചെയ്യപ്പെടുന്ന പ്രതിമയ്ക്കു സമാധാന പ്രതിമ എന്നാണു പേരിട്ടിരിക്കുന്നത്. അഷ്ടധാതുക്കള്, അതായത്, ചെമ്പ് കൂടുതലായുള്ള എട്ടു ലോഹങ്ങള് ഉപയോഗിച്ചാണു നിര്മിച്ചിരിക്കുന്നത്. രാജസ്ഥാനിലെ പാലി ജെത്പുരയിലെ വിജയ വല്ലഭ സാധനാ കേന്ദ്രത്തിലാണു പ്രതിമ സ്ഥാപിക്കുന്നത്.
പ്രധാനമന്ത്രിയുടെ ഓഫീസ്
ഇ.സി.ഒ.എസ്.ഒ.സിയുടെ ഉന്നതതല വിഭാഗത്തില് പ്രധാനമന്ത്രി മുഖ്യപ്രഭാഷണം നടത്തി
കേന്ദ്ര ബിന്ദുവായി പരിഷ്കൃത ഐക്യരാഷ്ട്ര സംഘടനയോടുകൂടിയ പരിഷ്കൃത ബഹുമുഖത്വം വേണമെന്നു പ്രധാനമന്ത്രി
ആരെയും ഉപേക്ഷിക്കരുതെന്ന എസ്.ഡി.ജി. ആദര്ശമാണ് ഞങ്ങളുടെ 'സബ് കാ സാഥ്, സബ് കാ വികാസ്, സബ് കാ വിശ്വാസ്' പ്രതിഫലിപ്പിക്കുന്നതെന്നു പ്രധാനമന്ത്രി
പുരോഗതിയിലേക്കു കുതിക്കുമ്പോള് നാം ഭൂമിയോടുള്ള ഉത്തരവാദിത്തം മറക്കുന്നില്ല: പ്രധാനമന്ത്രി
താഴെത്തട്ടിലുള്ള ആരോഗ്യ സംവിധാനം കോവിഡിനെതിരായ പോരാട്ടത്തില് ലോകത്തിലെ ഏറ്റവും വലിയ രോഗമുക്തി നിരക്കു സ്വന്തമാക്കാന് സഹായകമാകുന്നു: പ്രധാനമന്ത്രി
ന്യൂയോര്ക്കില് ഐക്യരാഷ്ട്ര സംഘടനയില് 2020 ജൂലൈ 17നു വെള്ളിയാഴ്ച നടന്ന ഐക്യരാഷ്ട്ര സംഘടനയുടെ സാമ്പത്തിക, സാമൂഹിക കൗണ്സിലിന്റെ ഈ വര്ഷത്തെ ഉന്നതതല വിഭാഗത്തില് വിര്ച്വല് സംവിധാനത്തില് പ്രധാനമന്ത്രി ശ്രീ. നരേന്ദ്ര മോദി മുഖ്യപ്രഭാഷണം നിര്വഹിച്ചു.
2021-22ലേക്കുള്ള താല്ക്കാലിക സുരക്ഷാ കൗണ്സില് അംഗത്വം ജൂണ് 17നു ലഭിച്ചശേഷം ഇതാദ്യമായാണ് പ്രധാനമന്ത്രി യു.എന്.അംഗങ്ങളെ അഭിസംബോധന ചെയ്യുന്നത്.
'കോവിഡ് 19നു ശേഷം ബഹുമുഖത്വം: ഏതു തരത്തിലുള്ള യു.എന്. ആണ് 75ാം വാര്ഷികത്തിനുശേഷം വേണ്ടത്' എന്നതാണ് ഈ വര്ഷത്തെ ഇ.സി.ഒ.എസ്.ഒ.സി. ഉന്നതതല വിഭാഗത്തിന്റെ പ്രമേയം.
യു.എന്. സ്ഥാപിതമായതിന്റെ 75ാം വാര്ഷികത്തോടൊപ്പം യു.എന്. സുരക്ഷാ കൗണ്സില് അംഗത്വം നേടുന്നതിന് ഇന്ത്യ കല്പിക്കുന്ന പ്രാധാന്യം ഇതോടൊപ്പം പ്രതിധ്വനിക്കുന്നു. വര്ത്തമാന കാല ലോകത്തിലെ യാഥാര്ഥ്യങ്ങളെ പ്രതിഫലിപ്പിക്കുംവിധം പരിഷ്കൃത ബഹുമുഖത്വം ആവശ്യമാണെന്ന ഇന്ത്യയുടെ ആവശ്യം പ്രധാനമന്ത്രി ആവര്ത്തിച്ചു.
സുസ്ഥിര വികസന ലക്ഷ്യങ്ങള്ക്ക് ഉള്പ്പെടെ യു.എന്നിന്റെ വികസന പ്രവര്ത്തനങ്ങള്ക്കായി ഇന്ത്യക്ക് ഇസി.ഒ.എസ്.ഒ.സിയുമായുള്ള ദീര്ഘകാല ബന്ധം പ്രധാനമന്ത്രി ഓര്മിപ്പിച്ചു. ആരെയും വിട്ടുകളയരുതെന്ന എസ്.ഡി.ജി. ആദര്ശത്തെ പ്രതിധ്വനിപ്പിക്കുന്നതാണ് ഇന്ത്യയുടെ വികസന മുദ്രാവാക്യമായ 'സബ്കാ സാഥ്, സബ്കാ വികാസ്, സബ്കാ വിശ്വാസ്' എന്ന് അദ്ദേഹം കൂട്ടിച്ചേര്ത്തു.
വര്ധിച്ച ജനസംഖ്യയുടെ സാമൂഹിക, സാമ്പത്തിക സുചികകള് മെച്ചപ്പെടുത്തുന്നതില് ഇന്ത്യക്കുണ്ടായ വിജയത്തിന് ആഗോള എസ്.ഡി.ജി. ലക്ഷ്യങ്ങള്ക്കു മേല് നിര്ണായക സ്വാധീനമുണ്ടെന്നു പ്രധാനമന്ത്രി പറഞ്ഞു.
സ്വച്ഛ് ഭാരത് അഭിയാന് ഉള്പ്പെടെയുള്ള പദ്ധതികളിലൂടെ ശുചിത്വം മെച്ചപ്പെടുത്താനും സ്ത്രീശാക്തീകരണവും സാമ്പത്തിക ഉള്ച്ചേര്ക്കലും സാധ്യമാക്കാനും മുന്ഗണനാധിഷ്ഠിത പദ്ധതികളായ എല്ലാവര്ക്കും വീട്, ആയുഷ്മാന് ഭാരത് എന്നിവ വഴി യഥാക്രമം പാര്പ്പിട, ആരോഗ്യ സംരക്ഷണ സൗകര്യങ്ങള് ഉറപ്പുവരുത്താനും ഇന്ത്യ നടത്തിവരുന്ന ശ്രമങ്ങളെ കുറിച്ച് അദ്ദേഹം സംസാരിച്ചു.
പരിസ്ഥിതി സുസ്ഥിരതയ്ക്കും ജൈവ വൈവിധ്യ സംരക്ഷണത്തിനും ഇന്ത്യ നല്കിവരുന്ന ഊന്നല് ഉയര്ത്തിക്കാട്ടിയ പ്രധാനമന്ത്രി, രാജ്യാന്തര സൗരോര്ജ സഖ്യവും ദുരന്തത്തെ അതിജിവിക്കാന് കെല്പുള്ള അടിസ്ഥാന സൗകര്യം ഒരുക്കുന്നതിനുള്ള സഖ്യവും കെട്ടിപ്പടുക്കുന്നതില് ഇന്ത്യ വഹിക്കുന്ന നേതൃപരമായ പങ്കും പരാമര്ശിച്ചു.
മേഖലയില് ആദ്യം പ്രതികരിക്കുന്ന രാജ്യമെന്ന നിലയില് വിവിധ രാജ്യങ്ങള്ക്കു മരുന്നു ലഭ്യത ഉറപ്പാക്കുന്നതിനായും സാര്ക് രാജ്യങ്ങള്ക്കിടയില് സംയുക്ത പ്രതികരണ തന്ത്രം ഏകോപിപ്പിക്കുന്നതിനായും കേന്ദ്ര ഗവണ്മെന്റും ഇന്ത്യന് ഫാര്മ കമ്പനികളും നല്കിവരുന്ന പിന്തുണ പ്രധാനമന്ത്രി ഓര്മിപ്പിച്ചു.
ഇ.സി.ഒ.എസ്.ഒ.സിയെ പ്രധാനമന്ത്രി അഭിസംബോധന ചെയ്യുന്നത് ഇതു രണ്ടാം തവണയാണ്. 2016 ജനുവരിയില് ഇ.സി.ഒ.എസ്.ഒ.സിയുടെ എഴുപതാമതു വാര്ഷികത്തില് അദ്ദേഹം മുഖ്യപ്രഭാഷണം നിര്വഹിച്ചിട്ടുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി ഒക്ടോബർ ഒന്നിന് 5ജി സേവനങ്ങൾക്ക് തുടക്കം കുറിക്കും
ഇന്ത്യൻ മൊബൈൽ കോൺഗ്രസിന്റെ ആറാം പതിപ്പ് പ്രധാനമന്ത്രി ഉദ്ഘാടനം ചെയ്യും
പുതിയൊരു സാങ്കേതിക യുഗത്തിന് തുടക്കമിട്ടുകൊണ്ട് പ്രധാനമന്ത്രി ശ്രീ നരേന്ദ്ര മോദി ഒക്ടോബർ 1 ന് രാവിലെ 10 മണിക്ക് ന്യൂഡൽഹിയിലെ പ്രഗതി മൈതാനിയിൽ 5G സേവനങ്ങൾക്ക് രാജ്യത്തു് തുടക്കം കുറിക്കും . തടസ്സമില്ലാത്ത കവറേജ്, ഉയർന്ന ഡാറ്റ നിരക്ക്, കുറഞ്ഞ നിർജീവത , ഉയർന്ന വിശ്വസനീയമായ ആശയവിനിമയം എന്നിവ 5ജി സാങ്കേതികവിദ്യ നൽകും. ഇത് ഊർജ്ജ കാര്യക്ഷമത, സ്പെക്ട്രം , നെറ്റ്വർക്ക് കാര്യക്ഷമത എന്നിവയും വർദ്ധിപ്പിക്കും.
ഇന്ത്യൻ മൊബൈൽ കോൺഗ്രസിന്റെ  ആറാം പതിപ്പും പ്രധാനമന്ത്രി ഉദ്ഘാടനം ചെയ്യും. "നവ ഡിജിറ്റൽ പ്രപഞ്ചം " എന്ന പ്രമേയവുമായിട്ടാണ് ഒക്ടോബർ 1 മുതൽ 4 വരെ ഐഎംസി 2022 സംഘടിപ്പിച്ചിട്ടുള്ളത് . ഡിജിറ്റൽ സാങ്കേതികവിദ്യയുടെ ദ്രുതഗതിയിലുള്ള ഏറ്റെടുക്കലും വ്യാപനവും മൂലം ഉയർന്നുവരുന്ന അതുല്യമായ അവസരങ്ങൾ പ്രദർശിപ്പിക്കുന്നതിനും, ചർച്ച ചെയ്യുന്നതിനും സമ്മേളനം പ്രമുഖ ചിന്തകരെയും സംരംഭകരെയും നൂതനാശയക്കാരെയും ഗവണ്മെന്റ് ഉദ്യോഗസ്ഥരെയും ഒരുമിച്ച് കൊണ്ടുവരും.
ND
(
പ്രധാനമന്ത്രിയുടെ ഓഫീസ്
വെള്ളി മെഡല് നേടിയ വനിതാ ട്രാപ്പ് ടീമിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് വെള്ളി മെഡല് നേടിയ വനിതാ ട്രാപ്പ് ടീം അംഗങ്ങളായ മനീഷ കീര്, പ്രീതി രജക്, രാജേശ്വരി കുമാരി എന്നിവരുടെ മികച്ച പ്രകടനത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു
'' നമ്മുടെ വനിതാ ട്രാപ്പ് ടീമിന്റെ വൈദഗ്ധ്യത്തിന്റെയും കൃത്യതയുടെയും അതിശയകരമായ പ്രകടനമാണ് ഇന്ത്യയുടെ ഈ ഇനത്തിലെ വെള്ളി! അസാധാരണമായ പ്രകടനത്തിന് മനീഷ കീര്, പ്രീതി രാജക്, രാജേശ്വരി കുമാരി എന്നിവര്ക്ക് അഭിനന്ദങ്ങള്'' ഒരു എക്സ് പോസ്റ്റില് ശ്രീ മോദി പറഞ്ഞു.
NS
(
ധനകാര്യ മന്ത്രാലയം
ബിസിനസ്സ് സൗഹൃദ പരിഷ്ക്കാരങ്ങൾ പൂർത്തിയാക്കുന്ന എട്ടാമത്തെ സംസ്ഥാനമായി കേരളം മാറി
കേന്ദ്ര ധമനന്ത്രാലയത്തിന്റെ കീഴിലുള്ള ധനവിനിയോഗ വകുപ്പ് നിർദ്ദേശിച്ച ബിസിനസ്സ് സൗഹൃദ പരിഷ്ക്കാരങ്ങൾ വിജയകരമായി പൂർത്തിയാക്കുന്ന എട്ടാമത്തെ സംസ്ഥാനമായി കേരളം മാറി. ഇതോടെ അധിക വിഭവ സമാഹരണത്തിനായി പൊതുവിപണിയിൽ നിന്ന് 2373 കോടി രൂപ കടമെടുക്കാനുള്ള അനുവാദം സംസ്ഥാനത്തിന് ലഭിച്ചു. 2021 ജനുവരി 12 നാണ് ഇതു സംബന്ധിച്ച അനുവാദം ലഭിച്ചത്.
ആന്ധ്രപ്രദേശ്, കർണാടക, മധ്യപ്രദേശ്, ഒഡിഷ, രാജസ്ഥാൻ, തമിഴ്നാട്, തെലുങ്കാന എന്നീ 7 സംസ്ഥാനങ്ങൾ നേരത്തെ പരിഷ്ക്കാരങ്ങൾ പൂർത്തിയാക്കിയിരുന്നു.
രാജ്യത്തെ നിക്ഷേപ സൗഹൃദ അന്തരീക്ഷം വ്യക്തമാക്കുന്ന പ്രധാന സൂചകമാണ് ബിസിനസ്സ്
സൗഹൃദ പരിഷ്ക്കാരങ്ങൾ. ബിസിനസ്സ് സൗഹൃദ അന്തരീക്ഷം സംസ്ഥാനങ്ങുടെ സാമ്പത്തിക വളർച്ചയ്ക്ക് കാരണമാകും.
(Visitor Counter : 174
പ്രധാനമന്ത്രിയുടെ ഓഫീസ്
പരീക്ഷയുമായി ബന്ധപ്പെട്ട എല്ലാത്തരം സമ്മർദ്ദങ്ങളിൽ നിന്നും വിദ്യാർത്ഥികളെ മുക്തരാക്കുക എന്നതാണ് എക്സാം വാരിയേഴ്സ് ബുക്ക്ലെറ്റിന്റെ ലക്ഷ്യം: പ്രധാനമന്ത്രി
പരീക്ഷയുമായി ബന്ധപ്പെട്ട എല്ലാത്തരം സമ്മർദ്ദങ്ങളിൽ നിന്നും വിദ്യാർത്ഥികളെ മുക്തമാക്കുക എന്നതാണ് എക്സാം വാരിയേഴ്സ് ബുക്ക്ലെറ്റിന്റെ ലക്ഷ്യമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. കേന്ദ്ര വിദ്യാഭ്യാസ സഹമന്ത്രി ശ്രീമതി അന്നപൂർണാ ദേവിയുടെ ട്വീറ്റിന് മറുപടി പറയുകയായിരുന്നു മോദി. ജാർഖണ്ഡിലെ കൊദർമയിലെ ഒരു സ്കൂളിലെ വിദ്യാർത്ഥികൾ പരീക്ഷാ വാരിയേഴ്സ് ബുക്ക്ലെറ്റ് വായിച്ചതിന് ശേഷം പരീക്ഷയുമായി ബന്ധപ്പെട്ട മാനസിക സമ്മർദത്തിൽ നിന്ന് മുക്തരായതായി മന്ത്രി അറിയിച്ചു.
പ്രധാനമന്ത്രി ട്വീറ്റ് ചെയ്തു :
"വളരെ നല്ലത്! വിദ്യാർത്ഥികൾ പരീക്ഷയുമായി ബന്ധപ്പെട്ട എല്ലാത്തരം സമ്മർദ്ദങ്ങളിൽ നിന്നും മുക്തരായിരിക്കണം, അതാണ് പരീക്ഷാ യോദ്ധാക്കളുടെ ലക്ഷ്യം..."
പ്രധാനമന്ത്രിയുടെ ഓഫീസ്
കാഞ്ചീപുരം പടക്കശാല ദുരന്തത്തിൽ പ്രധാനമന്ത്രി അനുശോചിച്ചു
മരണമടഞ്ഞവരുടെ ആശ്രിതർക്ക് 2 ലക്ഷം രൂപയും പരിക്കേറ്റവർക്ക് 50000 രൂപയും സഹായധനം പ്രഖ്യാപിച്ചു
പ്രധാനമന്ത്രി ശ്രീ നരേന്ദ്ര മോദി കാഞ്ചീപുരത്തെ പടക്ക യൂണിറ്റിലുണ്ടായ അപകടത്തിൽ ജീവൻ നഷ്ടപ്പെട്ടതിൽ അനുശോചനം രേഖപ്പെടുത്തി. മരമടഞ്ഞവരുടെ ആശ്രിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപയും പരിക്കേറ്റവർക്ക് 50000 രൂപ വീതവും സഹായധനം പ്രഖ്യാപിച്ചു
പ്രധാനമന്ത്രി ട്വീറ്റ് ചെയ്തു :
“കാഞ്ചീപുരത്തെ പടക്കശാലയിലുണ്ടായ അപകടത്തിൽ അതിയായി വേദനിക്കുന്നു. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ വേഗം സുഖം പ്രാപിക്കട്ടെ.മരമടഞ്ഞവരുടെ ആശ്രിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപയും പരിക്കേറ്റവർക്ക് 50000 രൂപ വീതം സഹായധനവും നൽകും
Pained by the mishap at a firecracker unit in Kancheepuram. Condolences to the bereaved families. May the injured recover soon. An ex-gratia of Rs. 2 lakh from PMNRF would be given to the next of kin of each deceased. Rs. 50,000 would be given to the injured : PM @narendramodi
— PMO India  March 22, 2023
പ്രധാനമന്ത്രിയുടെ ഓഫീസ്
കോഴിക്കോട് വിമാനാപകടത്തില് ജീവഹാനി സംഭവിച്ചതില് പ്രധാനമന്ത്രി ദുഃഖം രേഖപ്പെടുത്തി
(ന്യൂഡല്ഹി; 2020 ഓഗസ്റ്റ് 08
കോഴിക്കോട് വിമാനാപകടത്തിലുണ്ടായ ജീവഹാനിയില് പ്രധാനമന്ത്രി ശ്രീ നരേന്ദ്രമോദി ദുഃഖം രേഖപ്പെടുത്തി.
''കോഴിക്കോടുണ്ടായ വിമാനാപകടം വേദനിപ്പിച്ചു. എന്റെ ചിന്തകളെല്ലാം തങ്ങളുടെ പ്രിയപ്പെട്ടവരെ നഷ്ടപ്പെട്ടവരോടൊപ്പമുണ്ട്. പരിക്കേറ്റവര് എത്രയും വേഗം സുഖംപ്രാപിക്കട്ടെ. കേരള മുഖ്യമന്ത്രി ശ്രീ പിണറായി വിജയനുമായി സ്ഥിതിയെക്കുറിച്ച് സംസാരിച്ചു. ദുരിത ബാധിതർക്ക് എല്ലാ പിന്തുണയും നല്കികൊണ്ട് അധികാരികളെല്ലാം സംഭവസ്ഥലത്തുണ്ട്'' ഒരു ട്വീറ്റില് പ്രധാനമന്ത്രി പറഞ്ഞു.
ധനകാര്യ മന്ത്രാലയം
സുഗമമായ ഉഭയകക്ഷി വിവര കൈമാറ്റത്തിനായി സി.ബി.ഐ.സി.യും സി.ബി.ഡി.ടി.യും തമ്മിൽ ധാരണാപത്രം ഒപ്പു വച്ചു
 കേന്ദ്ര പരോക്ഷ നികുതി - കസ്റ്റംസ് ബോർഡും  തമ്മിൽ വിവര കൈമാറ്റത്തിനായി ഇന്ന് ഒരു ധാരണാപത്രം ഒപ്പുവച്ചു.ഇരു സ്ഥാപനങ്ങളിലെയും മുതിർന്ന ഉദ്യോഗസ്ഥരുടെ സാന്നിധ്യത്തിൽ സി.ബി.ഡി.ടി. ചെയർമാൻ ശ്രീ പ്രമോദ് ചന്ദ്ര മോഡി, സി.ബി.ഐ.സി. ചെയർമാൻ ശ്രീ എം. അജിത് കുമാർ എന്നിവരാണ് ധാരണാപത്രത്തിൽ ഒപ്പുവച്ചത്.
സി.ബി.ഡി.ടി.യും സെൻട്രൽ ബോർഡ് ഓഫ് എക്സൈസ് ആൻഡ് കസ്റ്റംസ് അഥവാ സി.ബി.ഇ.സി യും തമ്മിൽ 2015 ൽ ഒപ്പുവച്ച നിലവിലുള്ള ധാരണാപത്രം ഇതോടെ അസാധുവാകും.ചരക്കു സേവന നികുതി,ചരക്ക് സേവന നികുതി ശൃംഖല എന്നീ പരിഷ്ക്കാരങ്ങളും, സെൻട്രൽ ബോർഡ് ഓഫ് എക്സൈസ് ആൻഡ് കസ്റ്റംസ് കേന്ദ്ര പരോക്ഷ നികുതി - കസ്റ്റംസ് ബോർഡ് ആയി മാറിയതും 2015 മുതൽ നിലവിലുള്ള ധാരണാപത്രത്തിനു ശേഷമുണ്ടായ സംഭവവികാസങ്ങളാണ്.മാറിയ സാഹചര്യത്തിൽ പുതിയ സാങ്കേതികവിദ്യകൾ ഉൾപ്പെടെയുള്ള കാര്യങ്ങൾ ഇന്ന് ഒപ്പുവച്ച ധാരണാപത്രത്തിൽ ഉചിതമായ രീതിയിൽ ഉൾപ്പെടുത്തിയിട്ടുണ്ട്.
വസ്തുതകളും വിവരങ്ങളും സി.ബി.ഡി.ടി.യും സി.ബി.ഐ.സി.യും തമ്മിൽ പതിവായും സ്വാഭാവികമായും പങ്കിടുന്നതിന് ഈ ധാരണാപത്രം സഹായകമാകും. സി.ബി.ഡി.ടി.യുടെയും സി.ബി.ഐ.സി.യുടെയും ഡാറ്റാബേസുകളിൽ ലഭ്യമായ ഏത് വിവരവും ഇരു സ്ഥാപനങ്ങൾക്കും ഉപയോഗിക്കാവുന്നതാണ്.
ഒപ്പു വച്ച തീയതി മുതൽ ധാരണാപത്രത്തിന് പ്രാബല്യമുണ്ട്. വിവര കൈമാറ്റം സുഗമമാക്കാൻ ഡാറ്റാ എക്സ്ചേഞ്ച് സ്റ്റിയറിംഗ് ഗ്രൂപ്പും രൂപീകരിച്ചിട്ടുണ്ട്. ഡാറ്റാ എക്സ്ചേഞ്ച് അവലോകനം ചെയ്യുന്നതിനും ഡാറ്റാ ഷെയറിംഗ് സംവിധാനത്തിന്റെ ഫലപ്രാപ്തി കൂടുതൽ മെച്ചപ്പെടുത്തുന്നതിനുമായി ഇടയ്ക്കിടെ സ്റ്റിയറിംഗ് ഗ്രൂപ്പ് യോഗം ചേരും.
ആരോഗ്യ, കുടുംബക്ഷേമ മന്ത്രാലയം
ഇന്ത്യ -യുഎസ് ആരോഗ്യ സംഭാഷണം 2021
ന്യൂഡൽഹി, സെപ്റ്റംബർ 27 , 2021
ഇന്ത്യ ആതിഥ്യം വഹിക്കുന്ന, നാലാമത് ഇന്തോ -യുഎസ് ആരോഗ്യ സംഭാഷണത്തിന്റെ ഉദ്ഘാടന സമ്മേളനത്തെ ആരോഗ്യകുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ഡോ. ഭാരതി പ്രവീൺ പവാർ, മന്ത്രാലയത്തിൽ വച്ചു ഇന്ന് അഭിസംബോധന ചെയ്തു .ആരോഗ്യമേഖലയിൽ ഇരു രാജ്യങ്ങൾക്കുമിടയിലുള്ള പങ്കാളിത്ത പ്രവർത്തനങ്ങൾ സംബന്ധിച്ച ചർച്ചകൾക്കുള്ള ഇടമായി
രണ്ട് ദിവസത്തെ സംഭാഷണം മാറും
പകർച്ചവ്യാധി ഗവേഷണ- നിരീക്ഷണങ്ങളുടെ ശാക്തീകരണം, വാക്സിൻ വികസനം, സൂക്ഷ്മജീവികൾ - വാഹകരിലൂടെ പകരുന്ന രോഗങ്ങൾ, ആരോഗ്യ സംവിധാനങ്ങൾ, ആരോഗ്യ നയങ്ങൾ തുടങ്ങിയ മേഖലകളിലെ, നിലവിലെ ആശങ്കകൾ സംബന്ധിച്ച വിശദമായ ചർച്ചകൾക്കും ഇക്കുറി പദ്ധതിയുണ്ട്
കോവിഡ് 19 മഹാമാരി കാലത്ത് ഇരുരാജ്യങ്ങൾക്കുമിടയിലുണ്ടായിരുന്ന ഐക്യദാർഢ്യം കേന്ദ്രമന്ത്രി എടുത്തുപറഞ്ഞു
മരുന്ന് സംയുക്തങ്ങൾ, ചികിത്സാരീതികൾ, വാക്സിൻ വികസനം, ഗവേഷണ-വികസന പ്രവർത്തനങ്ങൾ എന്നിവയിലെ പങ്കാളിത്തം വർധിപ്പിക്കുന്നതിനായി ഇന്ത്യയും യുഎസും സ്വീകരിച്ച നടപടികളെ അവർ അഭിനന്ദിച്ചു .കോവിഡ്-19 പ്രതിരോധമരുന്ന് വികസനത്തിനായി യുഎസ് ആസ്ഥാനമായുള്ള സംരംഭങ്ങളുമായി ഇന്ത്യൻ വാക്സിൻ കമ്പനികൾ സഹകരിച്ചത് ഇതിന്റെ ഭാഗമാണെന്നും അവർ വ്യക്തമാക്കി
മാനസിക ആരോഗ്യവുമായി ബന്ധപ്പെട്ട് 2020 ൽ ഒപ്പ് വയ്ക്കപ്പെട്ട ധാരണ പത്രത്തിനു അംഗീകാരം നൽകവേ, ഇരു രാജ്യങ്ങൾക്കും ഇടയിൽ ആരോഗ്യമേഖലയിൽ ഉള്ള വർദ്ധിച്ച പങ്കാളിത്തം, ഉഭയകക്ഷി ബന്ധം എന്നിവയും കേന്ദ്രമന്ത്രി എടുത്തുപറഞ്ഞു
ഭാരത സർക്കാരിന്റെ ആരോഗ്യ കുടുംബക്ഷേമ മന്ത്രാലയം, അമേരിക്കൻ ഭരണകൂടത്തിനു കീഴിലുള്ള ആരോഗ്യ മനുഷ്യ സേവന വകുപ്പ് എന്നിവ തമ്മിൽ ആരോഗ്യമേഖലയിൽ ഒപ്പുവെക്കുന്ന മറ്റൊരു ധാരണ പത്രത്തിനും അന്തിമരൂപം ആയിട്ടുണ്ട് . ആരോഗ്യസുരക്ഷ, പകർച്ച വ്യാധികൾ, ഇതര രോഗങ്ങൾ, ആരോഗ്യ സംവിധാനങ്ങൾ, ആരോഗ്യനയം തുടങ്ങിയ മേഖലകളിൽ പങ്കാളിത്തം സൃഷ്ടിക്കാൻ ഈ ധാരണാപത്രം ലക്ഷ്യമിടുന്നു
IE/SKY
(Visitor Counter : 167
ആരോഗ്യ, കുടുംബക്ഷേമ മന്ത്രാലയം
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 33.28 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 45,951 പേര്ക്ക്; രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.77% മാത്രം
തുടര്ച്ചയായ മൂന്നാം ദിവസവും പുതിയ പ്രതിദിന രോഗികള് അരലക്ഷത്തില് താഴെ
പ്രതിദിന രോഗസ്ഥിരീകരണ നിരക്ക്  തുടര്ച്ചയായ 23-ാം ദിവസവും 5 ശതമാനത്തില് താഴെ
രാജ്യത്തിതുവരെ നല്കിയ ആകെ വാക്സിന് ഡോസുകളുടെ എണ്ണം ഇന്നലെ 33 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക കണക്ക് അനുസരിച്ച് 44,33,853 സെഷനുകളിലൂടെ ആകെ 33,28,54,527 ഡോസ് വാക്സിന് നല്കിയിട്ടുണ്ട്. കഴിഞ്ഞ 24 മണിക്കൂറിനുള്ളില് 36,51,983 ഡോസ് വാക്സിന് നല്കി.
ഇതില് താഴെപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ആദ്യ ഡോസ് 1,02,08,162
രണ്ടാമത്തെ ഡോസ് 72,43,081
മുന്നണിപ്പോരാളികള്
ആദ്യ ഡോസ് 1,74,84,539
രണ്ടാമത്തെ ഡോസ് 94,80,633
18-44 പ്രായപരിധിയിലുള്ളവര്
ആദ്യ ഡോസ് 9,00,61,716
രണ്ടാമത്തെ ഡോസ് 20,87,331
45-59 പ്രായപരിധിയിലുള്ളവര്
ആദ്യ ഡോസ് 8,82,70,464
രണ്ടാമത്തെ ഡോസ് 1,59,11,279
60നുമേല് പ്രായമുള്ളവര്
ആദ്യ ഡോസ് 6,79,88,719
രണ്ടാമത്തെ ഡോസ് 2,41,18,603
ആകെ 33,28,54,527
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 45,951 പേര്ക്കാണ്.
തുടര്ച്ചയായ മൂന്നാം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലു ള്ളത് 5,37,064 പേരാണ്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 15,595-ന്റെ കുറവ് രേഖപ്പെടുത്തിയിട്ടുണ്ട്, ഇപ്പോള് രാജ്യത്തെ ആകെ രോഗബാധിതരുടെ എണ്ണത്തില് 1.77% മാത്രമാണ് ചികിത്സയിലുള്ളത്.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 48-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 60,729 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറി നുള്ളില് 14,000-ത്തിലധികമാണ്  രോഗമുക്തരുടെ എണ്ണം.
രാജ്യത്താകെ 2,94,27,330 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 60,729 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 96.92% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 19,60,757 പരിശോധനകള് നടത്തി. ആകെ 41.01 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.69 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.34 ശതമാനവുമാണ്. തുടര്ച്ചയായ 23-ാം ദിവസവും ഇത് 5 ശതമാനത്തില് താഴെയാണ്.
പ്രധാനമന്ത്രിയുടെ ഓഫീസ്
ദുരന്ത സാധ്യത കുറയ്ക്കുന്നതിനുള്ള ദേശീയ വേദിയുടെ മൂന്നാം സമ്മേളനം പ്രധാനമന്ത്രി നാളെ ഉദ്ഘാടനം ചെയ്യും
"മാറുന്ന കാലാവസ്ഥയിൽ പ്രാദേശിക പ്രതിരോധശേഷി കെട്ടിപ്പടുക്കുക" എന്നതാണ് പ്രമേയം
പ്രധാനമന്ത്രി ശ്രീ നരേന്ദ്ര മോദി 2023 മാർച്ച് 10 ന് വൈകുന്നേരം 4:30 ന് ന്യൂഡൽഹിയിലെ വിജ്ഞാൻ ഭവനിൽ ദുരന്ത സാധ്യത കുറയ്ക്കുന്നതിനുള്ള വേദിയുടെ  മൂന്നാം സമ്മേളനം ഉദ്ഘാടനം ചെയ്യും. "മാറുന്ന കാലാവസ്ഥയിൽ പ്രാദേശിക പ്രതിരോധശേഷി കെട്ടിപ്പടുക്കുക" എന്നതാണ് ഈ സമ്മേളനത്തിന്റെ മുഖ്യ പ്രമേയം.
പ്രധാനമന്ത്രി സുഭാഷ് ചന്ദ്രബോസ് ആപ്ദ പ്രബന്ധൻ പുരസ്കാര ജേതാക്കളെ ചടങ്ങിൽ പ്രധാനമന്ത്രി ആദരിക്കും. ഒഡീഷ സ്റ്റേറ്റ് ഡിസാസ്റ്റർ മാനേജ്മെന്റ് അതോറിറ്റിയും , മിസോറാമിലെ ലുങ്ലെയ് ഫയർ സ്റ്റേഷനുമാണ് 2023ലെ പുരസ്കാര ജേതാക്കൾ . ദുരന്ത സാധ്യത ലഘൂകരണ മേഖലയിലെ നൂതന ആശയങ്ങളും സംരംഭങ്ങളും ഉപകരണങ്ങളും സാങ്കേതിക വിദ്യകളും പ്രദർശിപ്പിക്കുന്നതിനുള്ള പ്രദർശനവും പ്രധാനമന്ത്രി ഉദ്ഘാടനം ചെയ്യും.
ദുരന്തസാധ്യത കുറയ്ക്കുന്നതിനുള്ള മേഖലയിലെ , അനുഭവങ്ങൾ, കാഴ്ചപ്പാടുകൾ, ആശയങ്ങൾ, പ്രവർത്തന-അധിഷ്ഠിത ഗവേഷണം, അവസരങ്ങൾ പര്യവേക്ഷണം എന്നിവ സുഗമമാക്കുന്നതിന് കേന്ദ്ര ഗവൺമെന്റ് രൂപീകരിച്ച ഒരു ബഹു കക്ഷി വേദിയാണ് എൻ പി ഡി ആർ ആർ.
പ്രധാനമന്ത്രിയുടെ ഓഫീസ്
ബാപ്പുവിനും ദണ്ഡി മാർച്ചിൽ പങ്കെടുത്ത എല്ലാവർക്കും പ്രധാനമന്ത്രി ആദരാഞ്ജലികൾ അർപ്പിച്ചു
ബാപ്പുവിനും ദണ്ഡി മാർച്ചിൽ പങ്കെടുത്ത ഏവർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ബാപ്പുവിനും ദണ്ഡി മാർച്ചിൽ പങ്കെടുത്ത എല്ലാവർക്കും ഞാൻ ആദരാഞ്ജലികൾ അർപ്പിക്കുന്നു. ഇത് നമ്മുടെ രാജ്യത്തിന്റെ ചരിത്രത്തിലെ ഒരു സുപ്രധാന സംഭവമായിരുന്നു. വിവിധ തരത്തിലുള്ള അനീതികൾക്കെതിരായ നിശ്ചയദാർഢ്യമുള്ള ശ്രമമായി ഇത് ഓർമ്മിക്കപ്പെടും."
I pay homage to Bapu and all those who took part in the Dandi March. This was an important event in our nation’s history. It will be remembered as a determined effort against various forms of injustice.
— Narendra Modi  March 12, 2023
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പ്രധാനമന്ത്രി ഗരീബ് കല്യാണ് ആന് യോജന  നാല് മാസത്തേക്ക് കൂടി നീട്ടുന്നതിന്  മന്ത്രിസഭയുടെ അംഗീകാരം
അഞ്ചാം ഘട്ടത്തിന് കീഴിലുള്ള ഭക്ഷ്യധാന്യത്തിന് ഏകദേശം 53,344,52 കോടി രൂപ ഭക്ഷ്യസബ്സിഡിക്ക് വേണ്ടിവരും
അഞ്ചാം ഘട്ടത്തില് മൊത്തം 163 ലക്ഷം മെട്രിക് ടണ് ഭക്ഷ്യധാന്യങ്ങള് പുറത്തേയ്ക്ക് പോകുമെന്നാണ് പ്രതീക്ഷ
നാലാംഘട്ടം വിജയകരമായി പൂര്ത്തിയാക്കിയ ശേഷം, 2021 ഡിസംബര് 1 മുതല് അഞ്ചാംഘട്ടം ആരംഭിക്കും
ദേശീയ ഭക്ഷ്യഭദ്രതാ നിയമത്തിന്  കീഴില് വരുന്ന എല്ലാ ഗുണഭോക്താക്കള്ക്കും പ്രതിമാസം ഒരാള്ക്ക് 5 കിലോ സൗജന്യമായി ഭക്ഷ്യധാന്യം വിതരണം 2022 മാര്ച്ച് വരെ തുടരും
രാജ്യത്തെ അഭിസംബോധന ചെയ്തുകൊണ്ട് 2021 ജൂണ് 7ന് പ്രധാനമന്ത്രി നടത്തിയ ജനപക്ഷ പ്രഖ്യാപനത്തിന്റെ അടിസ്ഥാനത്തില്, കോവിഡ് -19-നുള്ള സാമ്പത്തിക പ്രതികരണത്തിന്റെ ഭാഗമായി, പ്രധാനമന്ത്രി ഗരീബ് കല്യാണ് അന്ന യോജന  നാലുമാസത്തേയ്ക്ക് കൂടി അതയാത് 2021 ഡിസംബര് മുതല് 2022 മാര്ച്ച് വരെ ദേശീയ ഭക്ഷ്യഭദ്രതാനിയമത്തിന്  കീഴില് വരുന്ന ജില്ലാ ആനുകൂല്യ കൈമാറ്റ പദ്ധതി യിലുള്പ്പെടെയുള്ള ഗുണഭോക്താക്കള്ക്ക്  ആളൊന്നിന് പ്രതിതമാസം 5 കിലോ അരി വീതം സൗജന്യമായി നീട്ടുന്നതിന് തീരുമാനിച്ചു.
ഈ പദ്ധതിയുടെ ഒന്നാം ഘട്ടവും രണ്ടാം ഘട്ടവും യഥാക്രമം 2020 ഏപ്രില് മുതല് ജൂണ് വരെയും 2020 ജൂലൈ മുതല് നവംബര് വരെയും ആയിരുന്നു നടന്നിരുന്നത്. സ്കീമിന്റെ മൂന്നാം ഘട്ടം 2021 മേയ് മുതല് ജൂണ് വരെ പ്രവര്ത്തനക്ഷമമായിരുന്നു. പദ്ധതിയുടെ നാലാം ഘട്ടം നിലവില് 2021 ജൂലൈ-നവംബര് മാസങ്ങളില് നടന്നുകൊണ്ടിരിക്കുകയാണ്.
2021 ഡിസംബര് മുതല് 2022 മാര്ച്ച് വരെയുള്ള അഞ്ചാം ഘട്ടത്തിനായുള്ള പി.എം.ജി.കെ.എ.വൈ പദ്ധതിക്ക് അധിക ഭക്ഷ്യസബ്സിഡിയായി 53,344.52 കോടി രൂപയാണ് കണക്കാക്കുന്നത്.
പി.എം.ജി.കെ.എ.വൈ ഘട്ടം അഞ്ചില് മൊത്തം 163 ലക്ഷം മെട്രിക് ടണ്ഭക്ഷ്യധാന്യങ്ങള് പുറത്തുപോകുമെന്നാണ് പ്രതീക്ഷിക്കുന്നത്.
കഴിഞ്ഞ വര്ഷം രാജ്യത്ത് സമാനതകളില്ലാത്ത തരത്തില് കോവിഡ്-19 പൊട്ടിപ്പുറപ്പെട്ടതിനെ തുടര്ന്നുണ്ടായ സാമ്പത്തിക തടസപ്പെടുത്തലുകളുടെ പശ്ചാത്തലത്തില്, 2020 മാര്ച്ചില് ഗവണ്മെന്റ് ദേശീയ ഭഷ്യഭദ്രതാ നിയമത്തിന് കീഴില് വരുന്ന ഏകദേശം 80 കോടി ഗുണഭോക്താക്കള് അവരുടെ റേഷന്കാര്ഡില് പ്രതിമാസം ലഭിക്കുന്ന വിഹിതത്തിന് പുറമെ അധികമായി ഒരു വ്യക്തിക്ക് പ്രതിമാസം 5 കിലോ  ഭക്ഷ്യധാന്യങ്ങള് സൗജന്യമായി നല്കുന്നതിന് പ്രധാനമന്ത്രി ഗരീബ് കല്യാണ് അന്ന യോജന  പ്രഖ്യാപിച്ചത്്. പാവപ്പെട്ടവരും ആവശ്യക്കാരും ദുര്ബലരുമായ കുടുംബങ്ങളും/ ഗുണഭോക്താക്കളും കഷ്ടപ്പെടാതിരിക്കാനാണ് സാമ്പത്തിക പ്രതിസന്ധിയുടെ സമയത്ത് മതിയായ ഭക്ഷ്യധാന്യങ്ങള് ലഭ്യമല്ലാത്തതിന്റെ പേരില് ഇത് നടപ്പാക്കിയത്. ഇതുവരെ, പി.എം.ജി.കെ.എ.വൈ  പ്രകാരം വകുപ്പ് ഏകദേശം 2.07 ലക്ഷം കോടി രൂപയ്ക്ക് തുല്യമായ ഏകദേശം 600 എല്.എം.ടി ഭക്ഷ്യധാന്യങ്ങള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും അനുവദിച്ചിട്ടുണ്ട്.
പി.എം.ജി.കെ.എ.വൈ നാലിന് വിതരണം ഇപ്പോള് നടന്നുകൊണ്ടിരിക്കുകയാണ്, സംസ്ഥാനങ്ങളില് നിന്നും കേന്ദ്രഭരണ പ്രദേശങ്ങളില് നിന്നും ലഭ്യമായ റിപ്പോര്ട്ടുകള് പ്രകാരം 93.8% ഭക്ഷ്യധാന്യങ്ങള് എടുത്തിട്ടുണ്ട്, ഏകദേശം 37.32 എല്.എം.ടി , 37.20 എല്.എം.ടി . 21), 36.87എല്.എം.ടി , 35.4 എല്.എം.ടി , 17.9 എല്.എം.ടി  ഭക്ഷ്യധാന്യങ്ങള് യഥാക്രമം ഏകദേശം 74.64 കോടി, 74.4 കോടി, 73,75കോടി. 70.8 കോടി, 35.8 കോടി ഗുണഭോക്താക്കള്ക്ക് ലഭിച്ചിട്ടുണ്ട്.
മുന്ഘട്ടങ്ങളുടെ അനുഭവം അനുസരിച്ച്, പി.എം.ജി.കെ.എ.വൈ അഞ്ചിന്റെ പ്രകടനവും മുമ്പ് നേടിയ അതേ ഉയര്ന്ന തലത്തിലായിരിക്കുമെന്ന് പ്രതീക്ഷിക്കുന്നു.
(മൊത്തത്തില്, പി.എം.ജി.കെ.എ.വൈ ഒന്നുമുതല് അഞ്ചുവരെയുള്ള ഘട്ടത്തില് ഗവണ്മെന്റ് ഏകദേശം 2.60 ലക്ഷം കോടി രൂപ ചെലവിടും.